EPCO รูดหนัก 13% นิวโลว์ในรอบกว่า 3 ปี สวนโบรกฯแนะซื้อ
EPCO รูดหนัก 13% นิวโลว์ในรอบกว่า 3 ปี สวนโบรกฯแนะซื้อ โดยล่าสุด ณ เวลา 15.59 น. ราคาอยู่ที่ 4.20 บาท ลบ 0.64 บาท หรือ 13.22% สูงสุดที่ 4.78 บาท ต่ำสุดที่ 3.60 บาท ด้วยมูลค่าซื้อขาย 141.52 ล้านบาท
22 ม.ค. 2561

ผู้สื่อข่าวรายงานว่า หุ้นบริษัท โรงพิมพ์ตะวันออก จำกัด (มหาชน) หรือ EPCO ล่าสุด ณ เวลา 15.59 น. ราคาอยู่ที่ 4.20 บาท ลบ 0.64 บาท หรือ 13.22% สูงสุดที่ 4.78 บาท ต่ำสุดที่ 3.60 บาท ด้วยมูลค่าซื้อขาย 141.52 ล้านบาท

ทั้งนี้ราคาหุ้นปรับตัวลดลงต่ำสุดในรอบ 3 ปี 5 เดือน นับตั้งแต่ราคาหุ้นอยู่ที่ระดับ 4.17 บาท เมื่อวันที่ 31 ก.ค.57
ด้าน บล.ซีไอเอ็มบี ระบุในบทวิเคราะห์ (22 ม.ค.) แนะนำ “ซื้อ” แนวรับที่ 4.08 และ 4.04 เพื่อคาดหวังการปรับตัวเพิ่มขึ้นไปทดสอบแนวต้านที่ 4.40 และ 4.48 เป็นจุดขายทำกำไร STOP LOSS ถ้าราคาหุ้นต่ำกว่า 3.94 ลงไป
โดยราคาหุ้นปรับตัวลดลงอย่างรุนแรงเกิดสัญญาณขายทางเทคนิคลงไปทดสอบแนวรับ ที่ 4.00 ตามกรอบแนวโน้มขาลงในระยะยาว ซึ่งคาดว่า โครงสร้างในระยะสั้นน่าจะมีโอกาสฟื้นตัวทางเทคนิคไปทดสอบแนวต้านที่ 4.50 อีกทั้ง MACD ปรับตัวลดลงต่ำกว่าเส้นค่าเฉลี่ยในแดนลบ เครื่องมือทางเทคนิคชี้วัดแนวโน้มลงปรับตัวเพิ่มขึ้นเหนือแนวโน้มขึ้น RSI ปรับตัวลดลงต่ำกว่าระดับ 10
 
 
 